**Referat af Direktionsmøde d. 14. september 2017**

**Rektorsekretariatet**
Fredrik Bajers Vej 5
Postboks 159
9100 Aalborg

Sagsbehandler:
Ulla Gjørling
Telefon: 9940 3205
Email: ug@adm.aau.dk

Til stede: Per Michael Johansen, Inger Askehave, Antonino Castrone, Henrik Halkier, Rasmus Antoft, Henrik Pedersen, Lars Hvilsted Rasmussen, Mogens Rysholt Poulsen

Øvrige: Morten Winterberg, Ulla Gjørling

Afbud: -

 Sagsnr.: 2017-013-00060

|  |  |
| --- | --- |
| **Dagsordenspunkt** | **Opfølgnings-ansvar** |
| 1. **Godkendelse af dagsorden**Godkendt.
 |  |
| 1. **Godkendelse af referat af mødet den 25. august 2017**

Godkendt. |  |
| 1. **AAU’s styrende organer – beslutningskompetence og implementering**

Direktionen drøftede udfordringer med implementering af beslutninger, hvilket blev kædet sammen med transformationen frem mod en ledet organisation. Dels kan der være modstand mod beslutningerne, og dels kan det være vanskeligt at fortolke og formidle beslutningerne. Samtidig var der enighed om, at direktionsmøder ofte er så tæt pakkede, at der ikke er tid til at drøfte, hvorledes en beslutning skal implementeres. Direktionen besluttede at tilføje et punkt om implementering til skabelonen for sagsfremstillinger til direktionen. Ligeledes besluttede direktionen at implementere udvidede beslutningsreferater, og at ændre godkendelsespraksis, således at referatet kan komme hurtigere ud i organisationen. Referat udsendes hurtigt med kort deadline for kommentarer, hvorefter det er godkendt. Direktionen var også enige om, at dekaner i højere grad skal påtage sig opgaven at fortolke direktionens drøftelser og formidle beslutningerne i eget bagland både blandt VIP og TAP. Desuden skal de påtage sig rollen at stoppe diskussioner, hvor der allerede er truffet beslutning. Direktionen drøftede eksempler på, hvordan beslutninger i strategiske råd blev omgjort, efter at beslutningen blev truffet. Direktionen var enige om behovet for at få såvel prodekaner som institutledere ind i et strategisk rum som en del af fakultetets strategiske ledelse. 1. *Tydeligere kommissorier og forretningsorden*

Direktionen tiltrådte indstillingen om, at kommissorier og forretningsordener for rådene tydeliggøres. 1. *Indstilling vedrørende DSD* Direktionen tiltrådte indstillingen om, at DSD fortsætter som et strategisk råd. Dekan Henrik Pedersen indtræder i stedet for innovationsdirektøren. Repræsentanter fra de strategiske råd skal sikre inddragelse af rådene.

*Den administrative ledergruppe* Direktionen anerkender udfordringerne i forhold til beslutnings- og implementeringskraft for beslutninger i den administrative søjle. Det er vigtigt med den rette involvering af institutniveauet, hvorfor det skal afsøges yderligere, hvordan forbindelsen hertil etableres. En mulighed er en formel delegationserklæring fra dekan til fakultetsdirektør. Direktionen beslutter, at man på sigt formentlig vil gøre den administrative ledergruppe til et råd, men at den endelige form for nuværende ikke kan besluttes. Det forventes, at direktionen kan melde en beslutning ud ultimo 2017.  | RS udarbejde ny skabelon for sagsfremstilling til direktionsmødeRS udarbejder tydeligere kommissorier for rådene. |
| 1. **Status på aktivitetsregistrering**

PMJ indledte med at ridse op, at direktionen tidligere har besluttet, at VIP bør aktivitetsregistrere. 555 af den samlede bestand af VIP har udfyldt aktivitetsregistreringen, hvilket er langt fra flertallet.Direktionen drøftede det hensigtsmæssige i, at aktivitetsregistrering og bibeskæftigelsesindberetning foregår på forskellige blanketter, men konkluderede, at dette var rimeligt og hensigtsmæssigt af hensyn til den enkelte forsker. Direktionen var enig om behovet for registrering af vidensamarbejde og om at lade sig inspirere af SAMF, som kobler aktivitetsregistreringen i PURE til fjerde kvartals lønforhandlinger og benytter det aktivt i MUS. LHR nævnte, at der er parallelregistrering for ansatte, som også er ansat i regionen. HR forespørges om muligheden for at trække data over. Mht. indberetning af bibeskæftigelse og biindtægter besluttede direktionen, at processen hvert år igangsættes som et samlet forløb, hvor HR som startskud sender besked til PMJ om at afrapportere til bestyrelsen og beder ham sætte kaskaden af indberetning til dekaner og institutledere mv. i gang. Når HR fremsender startskuddet, indeholder dette forslag til mail-formulering til de underliggende ledelseslag.  | HR skal spørges om muligheden for at hente data for dobbeltansatte ind i PURE.HR udarbejder proces for bibeskæftigelse og biindtægt jf. direktionens beslutning. |
| 1. **Meddelelser**

IA meddelte:* Der forventes politisk godkendelse af erhvervskandidatuddannelsen. AAU har meldt revisoruddannelse ind som pilot. RUP har besluttet at lave et fælles seminar om administrativ håndtering af disse nye uddannelser.
* Nye PBL-udviklingsprojekterDer er indkommet 30 ansøgninger til ny runde om digitalisering, fastholdelse og beskæftigelse. Der er afsat 2 mio. kr., hvorfor 10 projekter forventes at modtage støtte. Forslagsstillerne vil få besked den 4. oktober.
* Studiemiljøarrangement 16. marts på CPH. Prodekaner inviteres til at deltage. LHR præciserer, at studiemiljørådet har ansvaret for ligestilling og diversitet på studieområdet.
* Ændring i studiemiljørådet ift. repræsentation af studerende fra de forskellige campusser.

RA meddeler:* Der har været problemer med at få projektdeltagere i den første runde af PBL-projekter til at indlevere projektevalueringer. Hvis disse ikke fremsendes, trækkes støttemidlerne retur.

PMJ meddeler: * FFL2018 - Der henvises til notat fra ØA.
* Uddannelsesbevillingsreformen er endnu ikke på plads. Implementering fra 2019.
* Investeringsloftet for sektoren er udmeldt til værende 3,1 mia. for 2018, og man har en formodning om, at rammen er større end forbruget på rammen i 2017.
* Danmark-Amerika Fondet (DAF), som siden sidst i 1940’erne har sendt dygtige studerende til USA og har vejledt studerende om studier i USA, opløses. Fulbright har opsagt samarbejdet og vil i fremtiden primært støtte mobilitet vedrørende arktiske område. DAF udfases over fem år, hvorfor tilskud til vejledning af danske studerende fra universiteterne (200.000 kr. fra universitetssektoren) bortfalder.
* PMJ’s deltagelse i Udvalg for Erhvervsfremme ved Brian Mikkelsen
 |  |
| 1. **AAU Innovations Budget (LUKKET PUNKT)**
 |  |
| 1. **Status på økonomi**

Periode 2 er afsluttet og under opfølgning. Den økonomiske situation er stabil med følgende bemærkninger. Ultimo august ses et realiseret resultat på 50 mio. kr., hvilket er 38 mio. afvigelse ift. budgettet svarende til 2 % af indtægterne. Nøgleposten er personaleomkostninger med et mindre forbrug på 2,6 %, mod 4,2 % på tilsvarende tidspunkt sidste år. Det sidst kendte estimat er ultimo juli, som viser et forventet årsresultat på minus 53 mio. kr. mod et budgetteret underskud på 36 mio. kr. SUND og ENG har lavere forventning til såvel eksterne indtægter som til STÅ-produktion, og også HUM og SAMF ser en mulig nedgang i indtægter. Endelig ses øgede investeringer i digitalisering i Fælles Service. ØA forventer et samlet årsresultat mellem budgettets minus 36 og 0 kr.ØA er i gang med at lancere den nye månedsopfølgning, som de administrative medarbejdere tager godt imod.  |  |
| 1. **Eventuelt**

LHR orienterede, * SUND-byggeriet forsinkes af en række forskellige grunde. Den forventede ibrugtagning til 2023 kan ikke nås.
* Universitetet i Stavanger har rakt hånden ud og ønsket mere samarbejde.

AC orienterede* EHN var formand for styregruppen persondataindsatsen, hvorfor der efterlyses en erstatning. Gerne en institutleder, dekan eller en VIP med stærk autoritet i forskningsmiljøet.
 | Dekanerne melde forslag til AC om formand for styregruppen for persondataindsats. |
| 1. **Besøg fra direktionen i Morsø Kommune**

PMJ indledte med en præsentation af AAU, hvorefter borgmester Hans Ejner Bertelen præstenterede Morsø Kommune og de udfordringer, kommunen har. Fokus er på at skabe et godt sted at bo og at drive virksomhed. Man har investeret markant i erhvervskontoret og er lykkedes med at fastholde kvaliteten af velfærdstilbud i kommunen. Udfordringen er den demografiske udvikling; der bliver flere over 65 år, men der dog er en tilgang af borgere, således at fraflytningen af uddannelsessøgende opvejes af tilflytning af yngre familier. Der arbejdes med etablering af uddannelsestilbud og miljøer for de unge. Der ses generelt positiv udvikling i de ansøgere, man får til akademiske stillinger i kommunalt regi; oftest fra København og Aarhus men også fra Aalborg. Generelt positiv udvikling de seneste år med overskud på bundlinjen i 2017. Der blev foreslået en række samarbejdsfelter, som dekanerne skal følge op på. Indgangen hertil er kommunaldirektør Rikke Würtz. Fokus er beskæftigelse og praktik:* Samarbejde om ansættelse af nyuddannede fra Aalborg (sundhedsvæsen og det tekniske område, specialister, som kan bringe viden ind til kommunens generalister)
* Indsatser der kan medvirke til at løse lægemanglen fx via klinik i almen praksis eller eksamen ved praktiserende læge, samarbejde om ny lægeklinik, telemedicin mv. Kommunen var lydhøre over for muligheden at finde billig bolig under praktik.
* Idrætsuddannelser og forskning i løb og løbeskader
* Socialrådgivere til kommunen i praktik.
* Produktion af jurister gør, at de begynder at søge ud.
* Kommunen efterspørger klassiske anlægsingeniører til kommunal ansættelse og som produktionsingeniører i virksomhederne.
* Efterspørger kandidater, som har kompetencer inden for fysisk samfundsplanlægning.
* Kulturmødet
* Miljø for iværksætter studerende
 |  |